20. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ.13384 της 5/12 Απρ. 1982 (ΦΕΚ Β'160) Καθορισμός αποδοχών των μισθωτών που απασχολούνται με σχέση εργασίας ιδιωτικού δικαίου στο Δημόσιο και τα Ν.Π.Δ.Δ., διέπονται από τις διατάξεις του άρθρ.4 του Ν.Δ.169/69 και αμείβονται βάσει του Νόμ.550/77 (ΦΕΚ 57/Α/77). Έχοντας υπόψη: 1.Τις διατάξεις:α)Του άρθρου 5 παρ.1, σε συνδυασμό με τις διατάξεις του άρθρου 9 παρ.1, του Ν.Δ.1198/72 «περί του τρόπου ρυθμίσεως των όρων αμοιβής και εργασίας του επί σχέσει ιδιωτικού δικαίου προσωπικού του Δημοσίου, των Ν.Π.Δ.Δ. και Ο.Τ.Α. και συμπληρώσεως διατάξεων της περί συλλογικών συμβάσεων εργασίας νομοθεσίας», (ΦΕΚ 109/Α/72). β)Του Π.Δ.494/79 (ΦΕΚ 152/Α/79). γ)Του Ν.754/78 (ΦΕΚ 17/Α/1978). δ)Της αριθ.9019/295/25-1-1982 αποφάσεως Υπουργού Οικονομικών. 2.Σχετική γνωμοδότηση του, κατά το άρθρο 6 παρ.1 του Ν.Δ.1198/72 Τμήματος Αμοιβής και όρων εργασίας εργαζομένων στο Δημόσιο Τομέα, Ανωτάτου Συμβουλίου Εργασίας, που λήφθηκε κατά τη συνεδρίασή του της 11-31982 την οποία και αποδεχόμαστε. 3.Το γεγονός ότι υπάρχει περίπτωση αδυναμίας υπογραφής ειδικής συλλογικής συμβάσεως εργασίας για το προσωπικό στο οποίο αφορά η παρούσα απόφαση, αποφασίζουμε: 1.Ο βασικός μηνιαίος μισθός των μισθωτών που απασχολούνται με σχέση εργασίας ιδιωτικού δικαίου στο Δημόσιο και τα Ν.Π.Δ.Δ., διέπονται από τις διατάξεις του άρθρου 4 του Ν.Δ.169/1969 και έχουν μισθολογική ή βαθμολογική αντιστοιχία δημοσίου υπαλλήλου, αμείβονται δε μέχρι 31-12-77 βάσει του Ν.550/1977 και από 1-1-1978 και έως 31-12-81 βάσει των υπ’ αριθ.10292/79 και 13785/1980 (όπως τροποποιήθηκε με τις υπ’ αριθ.20229/80 και 11176/81 όμοιες) κοινών Υπουργικών Αποφάσεων, καθορίζεται ίσος με τον εκάστοτε βασικό μηνιαίο μισθό των τακτικών δημοσίων υπαλλήλων με τους οποίους εξομοιώνονται μισθολογικά ή βαθμολογικά. 2.Στους μισθωτούς στους οποίους αφορά η προηγούμενη παράγραφος της παρούσης αποφάσεως, χορηγούνται τα κατωτέρω επιδόματα και ποσά: α)Επίδομα πτυχίου στους κατόχους πτυχίου Ανωτάτης ή Ανωτέρας Σχολής της ημεδαπής ή της αλλοδαπής, οριζόμενο στο ίδιο ύψος και με τις ίδιες προϋποθέσεις με τις οποίες χορηγείται στους τακτικούς δημόσιους υπαλλήλους. β)Οικογενειακό επίδομα (συζύγου και τέκνων), οριζόμενο στο ίδιο ύψος και με τις ίδιες προϋποθέσεις με τις οποίες χορηγείται στους τακτικούς δημόσιους υπαλλήλους. γ)Προσωρινό επίδομα χιλίων (1000) δραχμών μηνιαίως. δ)Διορθωτικό ποσό και αυτόματη τιμαριθμική αναπροσαρμογή στο ίδιο ύψος και με τις ίδιες προϋποθέσεις με τις οποίες χορηγούνται στους τακτικούς δημόσιους υπαλλήλους, με βάση την υπ’ αριθ.9019/295/25-1-82 απόφαση του Υπουργού Οικονομικών. Όσοι από τους υπαλλήλους παίρνουν αποδοχές από δύο ή περισσότερες θέσεις (διπλοθεσίτες-πολυθεσίτες), θα πάρουν διορθωτικό ποσό, αν δικαιούνται, μόνον από την κύρια θέση τους. Ως αποδοχές για τον υπολογισμό του διορθωτικού ποσού στην περίπτωση αυτή θα παίρνεται υπόψη το σύνολο των αποδοχών της παραγράφου 3 της παραπάνω αποφάσεως του Υπουργού Οικονομικών αριθ.9019/295/25-1-82 που συγκεντρώνει ο υπάλληλος και από τις δύο ή περισσότερες θέσεις. Για το σκοπό αυτόν ο υπάλληλος θα προσκομίζει στον εκκαθαριστή των αποδοχών της κύριας θέσης του βεβαίωση για το ύψος των αποδοχών που παίρνει από την άλλη ή τις άλλες θέσεις, στις οποίες (θέσεις) και θα δηλώνει με υπεύθυνη δήλωση του Ν.Δ.105/1969. Το ίδιο ισχύει και για υπαλλήλους που παίρνουν και σύνταξη, είτε από το Δημόσιο, είτε από οποιαδήποτε άλλη πηγή. 3.Στους μισθωτούς στους οποίους αφορά η παρούσα απόφαση θα εξακολουθήσουν να καταβάλλονται τα μέχρι 31-12-1977 χορηγούμενα κάθε μορφής επιδόματα (τριετιών, πολυετούς υπηρεσίας κτλ.) με τη μορφή και τις προϋποθέσεις, με τις οποίες εχορηγούντο μέχρι της ημερομηνίας αυτής και σύμφωνα με τις ισχύουσες διατάξεις πριν από την έναρξη ισχύος του Ν.754/78. 4.Το προσωρινό προσωπικό μηνιαίο επίδομα που καταβάλλεται βάσει της παρ.3 της υπ’ αριθ.10292/79 κοινής υπουργικής αποφάσεως, όπως έχει διαμορφωθεί μέχρι 3112-1979, θα εξακολουθήσει να χορηγείται μέχρι νεώτερης ρυθμίσεως. 5.Από την ισχύ της παρούσης παύουν να ισχύουν οι υπ’ αριθ.13785/80 (ΦΕΚ 381/Β/80), 20229/80 (ΦΕΚ 7/Β/1981), και 11176/81 (ΦΕΚ 96/Β/81) κοινές Υπουργικές αποφάσεις. 6.Η ισχύς της παρούσης αρχίζει από της 1ης Ιανουαρίου 1982. 